9.  การจัดการ

  1) โครงสร้างการจัดการของบริษัท ประกอบด้วย คณะกรรมการบริษัท คณะกรรมการบริหาร
  และคณะกรรมการตรวจสอบ ตามรายละเอียดดังนี้

คณะกรรมการบริษัท ฯ

คณะกรรมการของบริษัท ลีพัฒนาผลิตภัณฑ์ จำกัด (มหาชน) ตามหนังสือรับรองกระทรวงพาณิชย์
ลงวันที่ 2 มีนาคม 2544 ประกอบด้วยกรรมการ 11 ท่าน คือ

รายชื่อ ตำแหน่ง

  1. นายวิสิทธิ์ ลีละศิธร ประธานกรรมการ

  2. นายสุเทพ สุเทพารักษ์ รองประธานกรรมการ

  3. นายนิพนธ์ ลีละศิธร ประธานกรรมการบริหารและกรรมการผู้จัดการ

  4. นายการุญ จันทร์มิ่งพร รองกรรมการผู้จัดการ

  5. นายมงคล หมู่สัญญาลักษณ์ รองกรรมการผู้จัดการ

  6. นางสุภาพร จงวิลัยวรรณ ผู้ช่วยกรรมการผู้จัดการ

  7. นายอดิเรก ศรีวัฒนาวงษา ประธานคณะกรรมการตรวจสอบและกรรมการอิสระ

  8. นายบุศรินทร์ วนาสวัสดิ์ กรรมการตรวจสอบและกรรมการอิสระ

  9. นางสุนันทา ศุภผลศิริ กรรมการตรวจสอบและกรรมการอิสระ

  10. นายสมชาย ภคภาสน์วิวัฒน์ กรรมการอิสระ

  11. นายสมเกียรติ ลีละศิธร กรรมการ

กรรมการผู้มีอำนาจลงนามแทนบริษัทประกอบด้วย นายนิพนธ์ ลีละศิธร หรือ นายการุญ จันทร์มิ่งพร
หรือ นางสุภาพร จงวิลัยวรรณ ลงลายมือชื่อร่วมกับ นายสุเทพ สุเทพารักษ์ หรือนายมงคล
หมู่สัญญาลักษณ์ รวมเป็นสองคนและประทับตราสำคัญของบริษัท ฯ

2) การสรรหากรรมการและผู้บริหาร

วิธีการออกเสียงลงคะแนนเลือกตั้งกรรมการแต่ละราย
ต้องได้รับคะแนนเสียงเห็นชอบเกินกว่ากึ่งหนึ่งของจำนวนเสียงทั้งหมดของผู้ถือหุ้นซึ่งมาประชุมและมีสิทธิออกเสียง
หากมีคะแนนเสียงเท่ากัน ให้ผู้เป็นประธานที่ประชุมเป็นผู้ออกเสียงชี้ขาด

 บริษัทกำหนดให้มีคณะกรรมการไม่น้อยกว่า 5 คน และกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร

โดยในการประชุมผู้ถือหุ้นสามัญประจำปีทุกคราว
ให้กรรมการออกจากตำแหน่งจำนวนหนึ่งในสามเป็นอัตรา
ถ้าจำนวนกรรมการที่จะแบ่งออกให้ตรงเป็นสามส่วนไม่ได้
ก็ให้ออกโดยจำนวนใกล้เคียงที่สุดกับสัดส่วนหนึ่งในสาม
กรรมการผู้ออกจากตำแหน่งตามข้อนี้อาจจะได้รับเลือกตั้งใหม่ก็ได้

นอกจากการพ้นตำแหน่งตามวาระแล้ว กรรมการพ้นจากตำแหน่งเมื่อ

1. ตาย

2. ลาออก

3. ขาดคุณสมบัติ หรือมีลักษณะต้องห้ามตามมาตรา 68 แห่ง พรบ. มหาชน จำกัด พ.ศ. 2535

4. ที่ประชุมผู้ถือหุ้นลงมติให้ออก

5. ศาลมีคำสั่งให้ออก

ในกรณีที่ตำแหน่งกรรมการว่างลงเพราะเหตุอื่น นอกจากออกตามวาระให้คณะกรรมการซึ่งมี
คุณสมบัติ และไม่มีลักษณะต้องห้ามตามมาตรา 68 แห่ง พรบ.มหาชน จำกัด 2535
เข้าเป็นกรรมการแทนในการประชุมคณะกรรมการคราวถัดไป และอยู่ในตำแหน่งกรรมการได้
เพียงเท่าที่วาระยังเหลือของกรรมการที่ตนแทน
และมติของคณะกรรมการต้องมีคะแนนเสียงไม่น้อยกว่าสามในสี่ของจำนวนกรรมการที่ยังเหลืออยู่

คณะกรรมการบริหารบริษัท

ที่ประชุมคณะกรรมการบริษัท ฯ ครั้งที่ 12/2542 เมื่อวันที่ 14 ตุลาคม 2542
ได้อนุมัติให้จัดตั้งคณะกรรมการบริหาร ประกอบด้วยกรรมการ 3 ท่าน และเลขานุการ คือ

  รายชื่อ ตำแหน่ง

1. นายนิพนธ์ ลีละศิธร ประธานกรรมการบริหาร

2. นายการุญ จันทร์มิ่งพร กรรมการบริหาร

3. นายมงคล หมู่สัญญาลักษณ์ กรรมการบริหาร

4. นายสมศักดิ์ เธียรศรียุกต์ เลขานุการ

คณะกรรมการตรวจสอบบริษัท

ที่ประชุมคณะกรรมการบริษัท และที่ประชุมวิสามัญผู้ถือหุ้น ครั้งที่ 1/2542 เมื่อวันที่ 30 ธันวาคม
2542 ได้อนุมัติให้จัดตั้งคณะกรรมการตรวจสอบ ประกอบด้วยกรรมการ 3 ท่าน และเลขานุการ คือ

รายชื่อ ตำแหน่ง

  1. นายอดิเรก ศรีวัฒนาวงษา ประธานคณะกรรมการตรวจสอบ

2. นายบุศรินทร์ วนาสวัสดิ์ กรรมการตรวจสอบ

3. นางสุนันทา ศุภผลศิริ กรรมการตรวจสอบ

4. นายสมศักดิ์ เธียรศรียุกต์ เลขานุการ

อำนาจหน้าที่ของคณะกรรมการบริษัท

1. ต้องปฏิบัติหน้าที่ให้เป็นไปตามกฎหมาย วัตถุประสงค์ และข้อบังคับของบริษัท ที่กำหนดไว้
รวมทั้งดำเนินการตามมติที่ประชุมผู้ถือหุ้น

2.
กรรมการผู้มีอำนาจลงนามตามรายชื่อที่ระบุไว้ในหนังสือรับรองของบริษัทจำนวนสองท่านเป็นผู้ลงนามลายมือชื่อผูกพันบริษัท
พร้อมทั้งประทับตราสำคัญของบริษัทได้

3.  คณะกรรมการมีอำนาจที่จะมอบหมายให้กรรมการคนหนึ่ง หรือหลายคนหรือบุคคลอื่นใด
    ปฏิบัติการอย่างใดอย่างหนึ่งแทนคณะกรรมการได้ เช่น คณะกรรมการบริหาร
    และคณะกรรมการตรวจสอบ เป็นต้น

4.  คณะกรรมการต้องจัดให้มีการประชุมกันอย่างน้อย 3 เดือนต่อครั้ง

อำนาจหน้าที่ของคณะกรรมการบริหารบริษัท

1. ปฏิบัติหน้าที่ให้เป็นไปตามระเบียบและข้อบังคับของบริษัท ตามนโยบายของคณะกรรมการ
บริษัทได้มอบหมายหรือกำหนดไว้

2. กำหนดโครงสร้างการบริหารงานขององค์กร การวางแผน ตรวจสอบ
ควบคุมและประเมินผลการดำเนินงานของบริษัท

3. คณะกรรมการบริหารต้องจัดให้มีการประชุมกันอย่างน้อยเดือนละครั้ง

อำนาจหน้าที่ของคณะกรรมการตรวจสอบของบริษัท

1. สอบทานให้บริษัทมีรายงานทางการเงินอย่างถูกต้องและเปิดเผยอย่างเพียงพอ

2. สอบทานให้บริษัทมีระบบการควบคุมภายใน และการตรวจสอบภายใน (ถ้ามี) ที่เหมาะสมและ
มีประสิทธิภาพ

3. สอบทานการปฏิบัติของบริษัทให้เป็นไปตามกฎหมายว่าด้วยหลักทรัพย์ และตลาดหลักทรัพย์
ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

4. พิจารณาคัดเลือกและเสนอแต่งตั้ง รวมทั้งเสนอค่าตอบแทนของผู้สอบบัญชีของบริษัท

5. พิจารณาการเปิดเผยข้อมูลของบริษัท ในกรณีที่เกิดรายการเกี่ยวโยงหรือรายการที่อาจมีความ
ขัดแย้งทางผลประโยชน์ให้มีความถูกต้องและครบถ้วน

6. จัดทำรายงานกิจกรรมของคณะกรรมการตรวจสอบ โดยเปิดเผยไว้ในรายงานประจำปีของบริษัท
และลงนามโดยประธานคณะกรรมการตรวจสอบ

7. ปฏิบัติการอื่นใดตามที่ คณะกรรมการบริษัทมอบหมาย

3) ค่าตอบแทนผู้บริหารของบริษัท

3.1) ค่าตอบแทนที่เป็นตัวเงิน

(1) กรรมการ 11 คน ได้รับบำเหน็จกรรมการในฐานะเป็นกรรมการบริหารและกรรมการ
    อิสระจากบริษัท ในรอบปี 2543 จำนวน 600,000.- บาท

(2) กรรมการและกรรมการบริหาร จำนวน 5 คน ได้รับผลประโยชน์ตอบแทน
    รวมเงินเดือนและโบนัสจากบริษัท ในรอบปี 2543 จำนวน 8,210,100.- บาท

3.2) ค่าตอบแทนอื่น

- ไม่มี

4)  การกำกับดูแลกิจการ

คณะกรรมการบริษัท ประกอบด้วยกรรมการที่มีความรู้ความสามารถ
และประสบการณ์ในการดำเนินธุรกิจ ทำหน้าที่ในการกำหนดนโยบาย
ทิศทางการดำเนินงานของบริษัท
และควบคุมดูแลให้ฝ่ายจัดการบริหารงานให้เป็นไปตามนโยบายที่กำหนดไว้อย่างมีประสิทธิภาพและประสิทธิผล
โดยปฏิบัติหน้าที่ตามกฎหมาย วัตถุประสงค์ ข้อบังคับบริษัท และมติที่ประชุมผู้ถือหุ้น
ด้วยความรับผิดชอบ ซื่อสัตย์สุจริต ระมัดระวัง และหลักการข้อพึงปฏิบัติที่ดี
เพื่อสิทธิผลประโยชน์ของบริษัทและผู้ถือหุ้นเป็นที่ตั้ง
คณะกรรมการได้ให้ความสำคัญเป็นอย่างยิ่งกับระบบการควบคุมภายใน
ตลอดจนมีระบบสอบทานเพื่อให้การดำเนินงานเป็นไปตามข้อกำหนดกฎหมายและข้อพึงปฏิบัติที่ดี
สำหรับกรรมการบริษัทจดทะเบียน (Code of best practices)
ให้เป็นไปตามแนวทางของตลาดหลักทรัพย์ ฯ

นอกจากนี้ยังได้แต่งตั้งคณะกรรมการตรวจสอบ
ซึ่งเป็นองค์ประกอบส่วนหนึ่งของนโยบายการกำกับดูแลกิจการที่ดี
ประกอบด้วยคณะกรรมการบริษัทที่มีความเป็นอิสระ และมีคุณสมบัติตามข้อกำหนดของตลาดหลักทรัพย์
ฯ ในการปฏิบัติหน้าที่ตามที่ได้รับมอบหมาย
ซึ่งรวมถึงการสอบทานให้มีรายงานทางการเงินอย่างถูกต้องและเปิดเผยอย่างเพียงพอ

5)  การดูแลเรื่องการใช้ข้อมูลภายใน

บริษัทมีนโยบายการกำกับดูแล
ในการป้องกันผู้บริหารนำข้อมูลภายในของบริษัทไปใช้เพื่อประโยชน์ส่วนตน
โดยห้ามผู้บริหารรวมถึงคู่สมรส บุตรที่ยังไม่บรรลุนิติภาวะของผู้บริหารดังกล่าว
ใช้ข้อมูลภายในซึ่งยังมิได้เปิดเผยเพื่อทำการซื้อขาย โอนหรือรับโอนหลักทรัพย์ที่ออกโดยบริษัท
ก่อนที่ข้อมูลนั้นจะถูกเปิดเผยสู่สาธารณชน
ซึ่งเป็นการปฏิบัติตามกฎหมายที่เกี่ยวกับธุรกิจหลักทรัพย์และตลาดหลักทรัพย์
และต้องรายงานสำนักงานคณะกรรมการกำกับหลักทรัพย์และตลาดหลักทรัพย์
และตลาดหลักทรัพย์แห่งประเทศไทยทุกครั้งที่มีการซื้อขาย โอนหรือรับโอนหลักทรัพย์ที่ออกโดยบริษัท
ภายใน 3 วันทำการนับจากวันที่เกิด รายการ
พร้อมทั้งสำเนาเอกสารดังกล่าวให้สำนักกรรมการผู้จัดการเพื่อการรายงานของบริษัทต่อไป

6)  บุคลากร

ณ วันที่ 31 ธันวาคม 2543 บริษัทและบริษัทย่อย มีจำนวนพนักงานดังนี้

  --------------------- ---------------- ---------------- ----------------
  สายงานหลัก             รายเดือน          รายวัน            รวม

  สำนักงานใหญ่            159 คน           - คน             159 คน

  โรงงานอาหารสัตว์        182 คน           206 คน           388 คน

  กิจการฟาร์ม             14 คน            86 คน            100 คน

  รวม                   355 คน           292 คน           647 คน
  --------------------- ---------------- ---------------- ----------------

บริษัทไม่เคยมีข้อพิพาทด้านแรงงานใด ๆ นับแต่ก่อตั้งบริษัทมาเป็นเวลาประมาณ 17 ปี โดยมี
ค่าใช้จ่ายเกี่ยวกับพนักงานสำหรับปี 2543 ประกอบด้วยเงินเดือน โบนัส คอมมิสชั่น
เงินสมทบกองทุน-สำรองเลี้ยงชีพ ค่าเบี้ยเลี้ยงและค่าสวัสดิการพนักงาน รวมเป็นเงิน
119,654,565.- บาท

ในปี 2543 บริษัทได้เริ่มนำระบบนโยบายคุณภาพ ISO 9002 มาใช้ที่โรงงานอาหารสัตว์
ควบคู่กับการส่งเสริมให้พนักงานได้เข้ารับการฝึกอบรมในสายงานอาชีพที่ตนเองทำอยู่ให้เกิดความรู้ความสามารถอย่างต่อเนื่อง
และพร้อมที่จะพัฒนางานของบริษัทให้มีประสิทธิภาพและประสิทธิผลดียิ่ง ๆ ขึ้นต่อไป